Na osnovu člana 121. Zakona o visokom obrazovanju (*Službene novine Kantona Sarajevo*, br. 36/22), člana 233. Statuta Univerziteta u Sarajevu (br. 01-14-35-1/23 od 26. 7. 2023.), a u skladu sa Odlukom Vijeća br. 03-03-9-963-2/23 od 04.10.2023. godine, br. br. 03-03-7-665/23 od 05.07.2023. godine, saglasnosti Rijaseta Islamske zajednice u Bosni i Hercegovini (Odluka br. 02-03-2-3549-3/22 od 28.10.2022.) i Senata Univerziteta u Sarajevu (Odluka br. 01-17-95/23 od 26. 19. 2023.), Univerzitet u Sarajevu – Fakultet islamskih nauka raspisuje:

**JAVNI KONKURS ZA IZBOR AKADEMSKOG OSOBLJA NA**

**UNIVERZITETU U SARAJEVU – FAKULTETU ISLAMSKIH NAUKA**

1.Saradnik u zvanje **viši asistent** za naučnu oblast **Tefsir**, (1) jedan izvršilac, puno radno vrijeme;

2. Saradnik u zvanje **asistent** za naučnu oblast **Islamska filozofija**, (1) jedan izvršilac, puno radno vrijeme

3. Saradnik u zvanje **asistent** za naučnu oblast **Fikh**, (1) jedan izvršilac, puno radno vrijeme;

4. Saradnik u zvanje **asistent** za naučnu oblast **Akaid, tesavvuf i uporedne religije**, (1) jedan izvršilac, puno radno vrijeme.

**I Opis poslova višeg asistenta:**

- sudjeluje u izvođenju dijelova nastavnog procesa na studiju odgovarajuće naučne oblasti odnosno grupe srodnih predmeta,

- organizira i realizira vježbe i stručnu praksu u sklopu nastavnog procesa na studiju odgovarajuće naučne oblasti odnosno grupe srodnih predmeta,

- vodi samostalno nastavu seminara koja mu je povjerena, mentorira i ocjenjuje seminarske i druge manje akademske radove studenata (referati, projekti, zadaće i dr.),

- vodi kolokvije,

- po zahtjevu nastavnika prisustvuje njegovim predavanjima,

- pomaže nastavniku u realiziranju ispita i drugih oblika provjera znanja i sposobnosti studenata,

- pomaže nastavniku u pripremi nastavnih i didaktičkih materijala,

- pomaže nastavniku prilikom realiziranja uvida studenata u ispite i upis ocjena na ispitima,

- sudjeluje u izradi materijala za e-učenje,

- vodi urednu evidenciju kontinuiranog ocjenjivanja studenata u toku semestra, te priprema i objavljuje, uz nadzor nastavnika, rezultate ispita i drugih provjera znanja na e-platformi i oglasnoj ploči Fakulteta,

- po odobrenju nastavnika unosi ocjene u ISSS,

- osigurava kabinetske i elektronske konsultacije studentima u predviđenim terminima u toku sedmice, u skladu sa Zakonom, Statutom, Pravilima i univerzitetskim pravilima studiranja za pojedine cikluse studija,

- sudjeluje u unapređenju svoje struke objavljujući naučna djela, te naučne i stručne članke u časopisima koji se nalaze u relevantnim bazama podataka,

- usavršava se u zemlji i inozemstvu prateći razvoj svoje naučne discipline i struke, te pedagoške teorije i prakse,

- sudjeluje u radu domaćih i međunarodnih naučnih i stručnih skupova,

- može sudjelovati u radu organizacionih ili naučnih odbora nacionalnih ili međunarodnih naučnih ili stručnih skupova,

- učestvuje u komisijama za magistarske radove,

- može sudjelovati u radu tijela Fakulteta i

- obavlja i druge poslove po nalogu predmetnog nastavnika i rukovodioca katedre, u skladu sa Zakonom, Statutom, Pravilima i kolektivnim ugovorom.

**II Opis poslova asistenta**:

- organizira i realizira vježbe i stručnu praksu u sklopu nastavnog procesa na studiju odgovarajuće naučne oblasti odnosno grupe srodnih predmeta,

- vodi samostalno nastavu seminara koja mu je povjerena, mentorira i ocjenjuje seminarske i druge manje akademske radove studenata (referati, projekti, zadaće i dr.),

- vodi kolokvije,

- po zahtjevu nastavnika prisustvuje njegovim predavanjima,

- pomaže nastavniku u realiziranju ispita i drugih oblika provjera znanja i sposobnosti studenata,

- pomaže nastavniku u pripremi nastavnih i didaktičkih materijala,

- pomaže nastavniku prilikom realiziranja uvida studenata u ispite i upis ocjena na ispitima,

- sudjeluje u izradi materijala za e-učenje,

- vodi urednu evidenciju kontinuiranog ocjenjivanja studenata u toku semestra, te priprema i objavljuje, uz nadzor nastavnika, rezultate ispita i drugih provjera znanja na e-platformi i oglasnoj ploči Fakulteta,

- po odobrenju nastavnika unosi ocjene u ISSS,

- osigurava kabinetske i elektronske konsultacije studentima u predviđenim terminima u toku sedmice, u skladu sa Zakonom, Statutom, Pravilima i univerzitetskim pravilima studiranja za pojedine cikluse studija,

- sudjeluje u unapređenju svoje struke objavljujući naučna djela, te naučne i stručne članke u časopisima koji se nalaze u relevantnim bazama podataka,

- usavršava se u zemlji i inozemstvu prateći razvoj svoje naučne discipline i struke, te pedagoške teorije i prakse,

- sudjeluje u radu domaćih i međunarodnih naučnih i stručnih skupova,

- može sudjelovati u radu organizacionih ili naučnih odbora nacionalnih ili međunarodnih naučnih ili stručnih skupova,

- može sudjelovati u radu tijela Fakulteta i

- obavlja i druge poslove po nalogu predmetnog nastavnika i rukovodioca katedre, u skladu sa Zakonom, Statutom, Pravilima i kolektivnim ugovorom.

**III Uslovi konkursa**:

Pored općih uslova za zasnivanje radnog odnosa propisanih Zakonom o radu (*Službene novine FBiH*, br. 26/16, 89/18, 23/20 – odluka US, 49/21, 103/21 i 44/22), potrebno je da kandidat ispunjava posebne uslove utvrđene članom 112. Zakona o visokom obrazovanju (*Službene novine Kantona Sarajevo*, br. 36/22):

-**viši asistent:** završen drugi ciklus studija ili njegov ekvivalent s najmanje 300 ECTS bodova, sa najnižom prosječnom ocjenom 8 ili 3,5 ili VII stepen studija po predbolonjskom sistemu studija s najnižom prosječnom ocjenom 8;

**- asistent:** odgovarajući univerzitetski stepen s najmanje 240 ECTS bodova i najnižom ocjenom 8 ili 3,5 ili VII stepen studija po predbolonjskom sistemu studija s najnižom prosječnom ocjenom 8.

Pored navedenih općih i posebnih uslova, potrebno je da kandidat za izbor u zvanje višeg asistenta/asistenta ispunjava dodatni posebni uslov, u skladu s Odlukom Upravnog odbora Univerziteta u Sarajevu – Fakulteta islamskih nauka, br. 01-UO-4-863/23 od 13. 9. 2023.godine - završen studij islamskih nauka/islamske teologije.

Kandidati koji budu ispunjavali opće i posebne uslove, kao i dodatni posebni uslov za izbor u zvanje, bit će pozvani na polaganje pismenog i usmenog ispita (intervjua), u skladu s naprijed spomenutom Odlukom Upravnog odbora Fakulteta.

**IV Potrebna dokumentacija**

Kandidati za navedene pozicije dužni su dostaviti:

1. Prijavu za izbor u zvanje, tj. popunjen i svojeručno potpisan obrazac prijave (dostupan na web stranici Fakulteta: uz obaveznu naznaku akademskog zvanja i naučne oblasti za koju konkuriše;

2. Diplomu o stečenom univerzitetskom stepenu odgovarajućeg studija u skladu sa zahtjevima konkursa (original ili ovjerenu fotokopiju);

3. Dodatak diplomi/uvjerenje o ocjenama ostvarenim tokom studija (original ili ovjerenu fotokopiju);

4. Biografiju (CV);

5. Bibliografiju u štampanoj i elektronskoj formi (ukoliko je kandidat ima);

6. Nagrade i priznanja ostvarene u vezi sa studijem (original ili ovjerenu fotokopiju);

7. Izvod iz matične knjige rođenih (original ili ovjerenu fotokopiju);

8. Uvjerenje o državljanstvu Bosne i Hercegovine, ne starije od šest mjeseci (original ili ovjerenu fotokopiju);

9. Uvjerenje o nezaposlenosti/ potvrda o statusu studenta na II ili III ciklusu studija/ potvrda poslodavca o radnom odnosu;

10. Druge dokaze relevante za izbor (original ili ovjerenu fotokopiju).

Dokumentacija kandidata koji nisu izabrani vraća se na lični zahtjev putem protokola Fakulteta.

Kandidat čiji izbor u zvanje bude predložen mora dobiti **ovlaštenje (muraselu) reisu-l-uleme** prije nego se prijedlog Vijeća Fakulteta o izboru u zvanje uputi Senatu Univerziteta na usvajanje.

Sa izabranim kandidatom zaključit će se ugovor o radu na određeno vrijeme, sa punim radnim vremenom, u skladu sa članom 132. Zakona o visokom obrazovanju Kantona Sarajevo.

Po konačnosti odluke o prijemu u radni odnos, izabrani kandidat dužan je dostaviti uvjerenje o zdravstvenoj sposobnosti i uvjerenje o nekažnjavanju.

**V Rok i adresa za podnošenje prijave**

Konkurs ostaje otvoren **15 dana** od datuma objavljivanja.

Prijave putem pošte dostaviti na adresu: **Univerzitet u Sarajevu – Fakultet islamskih nauka, ul. Ćemerlina 54, 71000 Sarajevo.**

Nepotpune i neblagovremene prijave, te prijave kandidata koji sadrže neovjerene fotokopije tražene dokumentacije neće se uzeti u razmatranje.

**NAPOMENA:**

**Prilikom prijave na Konkurs, kandidati su obavezni na koverti zalijepiti popunjen obrazac prijave na konkurs.**

***Datum objave, 15.11.2023. godine, Oslobođenje***